Sasuwene ana alas, anuju padhang bulan, Arya Damar nginep ana alas. Dheweke wedi yen diganggu kewan galak, mula anggone turu menek uwit. Sajrone ana dhuwur uwit, dheweke ora bisa turu ngati tengah wengi. Lamat-lamat keprungu swarane wong wadon padha sesukan, padha ngguyu cekikian, sajake seneng atine. Nanging menawa dirungokake, swara mau cat krungu cat ora. Ghandeng kahanan wengi, dadi swara mau nadyan adoh bisa keprungu. Nanging dununge durung ngerti. Niyate bakal kepingin ngerti, mula nggone menek rada mendhuwur, dadi bisa weuh kiwa tengene rada adho.